《白云楼》
宋代·程之才

鬻熊城郭绕苍苔，万叠烟岚亦壮哉。平地窥觎心未惬，重楼徙壮眼初开。

据襟风月争新入，刮目江山破迥来。日落三峨知处所，云浮双阙欲崔嵬。

胡床不愧庾公兴，奕簟还思杜老才。更待携衾尽清景，夜深栏槛逼昭回。

作者简介：程之才，字正辅，眉山（今属四川）人。仁宗嘉祐进士。官广南东路提刑（清嘉庆《四川通志》卷一五一）。今录诗三首。